Suora+ja+epäsuora+viestintä

=Suora ja epäsuora viestintä=

Tämä käsitepari on hankalamman kuuloinen kuin onkaan. Käytännössä sillä tarkoitetaan sitä, kuinka paljon viestinnässä painotetaan muuta kuin sanallista viestiä. Suomessa käytetään suoraa viestintätapaa. Painotamme viestinnässä sanoja ja kerromme suoraan sen, mitä haluamme. Ilmeet, eleet ja muu kehonkieli tai kiertoilmaisut tuntuvat vaikeilta jo ajatuksinakin. Monissa kulttuureissa eleiden, ilmeiden ja epäsuoran viestinnän keinot ovat paljon yleisempiä ja niitä pidetään kohteliaana tapana ilmaista haluttu asia. Sillon puhutaan epäsuorasta viestinnästä. Epäsuoran viestintätavan kulttuureissa voidaan ajatella, että todellista viestiä on vaikea ymmärtää, jos ei ihmistä näe tai tiedä tilannetta. Epäsuora viestintä on tyyppillistä mm. Thaimaassa ja Kiinassa. Thaimaa ja Kiina ovat maita, joissa on tyypillistä ajatella ryhmän etua ennen yksilön etua. Ryhmä (esim. perhe, kylä tai luokka) jakaa keskenään valtavan määrän hiljaista tietoa siitä kuinka on sopivaa toimia ja olla. Näin ketään ei loukata ja kaikki voivat tuntea olonsa mukavaksi ryhmässä.

Suora viestintä on tyypillistä useissa länsimaissa mm. Suomessa, Saksassa, USA:ssa jne. Näissä maissa on tyypillistä olettaa, että yksilöllä on oikeus valita ja ihmisten odotetaan olevan itsenäisiä ja ryhmästä riippumattomia. Näissä maissa on vaikeaa saada viestiä hyvin ymmärretyksi vain elehtimällä tai muuttamalla ympäristöä jollakin tavalla. Olennainen viesti tulee sanoista ja niitä kuunnellaan ja niihin keskitytään.

**Tehtävät**

Pohdi kumpaan viestintätapaan kuuluu...


 * Rivien välistä lukeminen"?
 * Se, että ihmiset kertovat sinulle sen, mitä haluat kuulla?
 * "Kyllä" tarkoittaa kyllä
 * "Kyllä" tarkoittaa "kuuntelen ja kuulin mitä sanoit."
 * Haalea tee tarkoittaa, että kaikki ei ole hyvin.
 * Haalea tee tarkoittaa, että tee kerkesi jäähtyä